《程婴墓》
宋代·刘子翚

停车莽苍认孤坟，烈烈英标尚想存。
已脱遗孤安赵氏，更轻一死报公孙。
荒林雀噪风常急，古道人稀日自昏。
惆怅九原如可作，欲凭楚些为招魂。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。